Lægsta vöruverðið á Akranesi er í verslun Kaskó samkvæmt verðkönnun sem Verkalýðsfélag Akraness stóð fyrir í fjórum verslunum á Akranesi 29. desember . Er það í annað sinn á stuttum tíma sem félagið stendur fyrir könnun sem þessari . Með slíku verðlagseftirliti vill félagið fylgjast með verðþróun áður en virðisaukaskattur af matvælum verður lækkaður þann 1. mars 2007 . Alls var kannað verð á 45 vörutegundum en þar sem þær voru ekki til í öllum verslunum reyndist nauðsynlegt að fækka þeim niður í 36 vorutegundir . Innkaupakarfan var lægst í Kaskó en þar kostaði hún 14.547 krónur . Í Skagaveri kostaði hún 15.167 krónur eða 4,26% hærri en í Kaskó , í Krónunni kostaði karfan 15.912 krónur eða 9,38% hærri en í Kaskó og í Samkaup-Strax kostaði karfan 17.471 krónu eða 20,1% hærra en í Kaskó . Í tilkynningu frá Verkalýðsfélagi Akraness segir að aðeins sé um beinan verðsamanburð að ræða , en ekki er lagt mat á gæði eða þjónustu einstakra verslana . Eins og í fyrri könnuninni neitaði Verslun Einars Ólafssonar að taka þátt .